இசுலாமிய அறிவியலில் இந்தியாவின் தாக்கம்

இசுலாமிய அறிவியலில் இந்தியாவின் தாக்கம் (Indian influence on Islamic science) குறிப்பாக 9 மற்றும் 10 ஆம் நூற்றாண்டுகளில், அறிவியல், குறிப்பாக கணிதம் மற்றும் வானியல் ஆகியவற்றின் செழிப்பைக் கண்ட இசுலாமியப் பொற்காலம், குறிப்பிடத்தக்க இந்திய செல்வாக்கைக் கொண்டிருந்தது.

இந்த சகாப்தத்தில், பகுதாது இசுலாமிய உலகின் அறிவுசார் நடவடிக்கைகளின் முன்னணி மையமாக இருந்தது. பகுதாதில் இருந்த அப்பாசிய கலீபகத்தின் தலைவர்கள் வானியல், கணிதம் மற்றும் மருத்துவம் போன்ற துறைகளில் தங்கள் மக்களின் மட்டுப்படுத்தப்பட்ட புரிதலை விரைவாக அங்கீகரித்தனர். மேம்பட்ட அறிவுக்காக அவர்கள் இந்தியா மற்றும் பாரசீகத்தின் மீது தங்கள் கவனத்தைத் திருப்பினர். சிந்து மீதான ஆளுமை அவர்களுக்கு இந்திய நிபுணத்துவத்தை அணுகுவதற்கான ஒரு முக்கியமான பாதையை வழங்கியது. இந்தக் காலகட்டத்தில் சிந்துவிலிருந்து வந்த இந்திய வானியலாளர்-கணிதவியலாளர் மற்றும் இராஜதந்திரியுமான கனகர் கலீபா அல்-மன்சூரின் அரசவைக்கு வருகை தந்தார். இந்திய வானியல் மற்றும் கணிதத்தில் ஆர்வத்துடன், கலீபா இப்ராஹிம் அல்-ஃபசாரி மற்றும் யாகூப் இபின் தாரிக் ஆகியோருக்கு பிரம்மகுப்தரின் “பிரம்மசுபுட சித்தாந்தம்” (628) என்ற கோட்பாடுகள் குறித்த ஆய்வுக் கட்டுரையும் மற்றும் “கண்டகாத்யகம்” (665) என்ற தத்துவார்த்த நூலையும் மொழிபெயர்க்க அறிவுறுத்தினார். சிந்திந்த் மற்றும் அர்கண்ட் என்று பெயரிடப்பட்ட இந்சுலாமிய உலகிற்கு அறிமுகப்படுத்தின. இதேபோல், இந்திய வானியலால் ஈர்க்கப்பட்ட பாரசீக வானியல் அட்டவணைகள், ஜிக்-ஐ ஷஹரியார், அரபு மொழியில் ஜிஜாஷஹரியார் என்று மொழிபெயர்க்கப்பட்டன. சமசுகிருதத்தைக் கற்ற ஒன்பதாம் நூற்றாண்டின் அறிஞர் முகம்மது இப்னு மூசா அல்-குவாரிஸ்மி, இந்திய எண் முறையை உலகளவில் பரப்புவதில் முக்கிய பங்கு வகித்தார். மற்றொரு சமகால அறிஞரான அல்-கிந்தி, இந்திய எண்கள் குறித்து நான்கு புத்தகங்களை எழுதியுள்ளார்.

இந்திய மருத்துவ நடைமுறைகளும், மருந்துகளும் இசுலாமிய உலகில் மிகவும் விரும்பப்பட்டன. அல்-மன்சூரின் மந்திரியான காலித் இபின் பர்மக்கின் நிதியுதவியுடன் ஏராளமான சமசுகிருத மருத்துவ நூல்கள் அரபு மொழியில் மொழிபெயர்க்கப்பட்டன. முதலில் பல்குவிலுள்ள ஒரு பௌத்தக் குடும்பத்தைச் சேர்ந்த காலித், அரபு வெற்றிக்குப் பிறகு இசுலாம் மதத்திற்கு மாறினார். பாக்தாத்தின் பர்மாகிஸ் என்று அழைக்கப்படும் அவரது குடும்பம் இந்திய கண்டுபிடிப்புகளில் மிகுந்த ஆர்வம் காட்டியது. கலீப் ஹாருன் அல்-ரஷீத்தின் (788–809) கீழ் சுஸ்ருத சம்ஹிதை என்னும் மருத்துவ நூல் அரபு மொழியில் மொழிபெயர்க்க ஆணையிடப்பட்டது. மேலும், குறிப்பிடத்தக்க அரபு மருத்துவப் படைப்பான கிதாப் அல்-ஹவீ, பின்னர் 13 ஆம் நூற்றாண்டில் இலத்தீன் மொழியில் லிபர் கான்டினென்ஸ் என்று மொழிபெயர்க்கப்பட்டது. இது ராசிஸ் என அறியப்பெற்ற முகம்மது இப்னு சக்கரியா அல்-ராசி (865–925) என்பவரால் எழுதப்பட்டது. இது கணிசமான இந்திய மருத்துவ அறிவை உள்ளடக்கியது.

 வரலாறு. 
ஒரு மில்லினியத்தின் சிறந்த பகுதிக்கு, செலூக்கியர்களின் சகாப்தம் முதல் சாசானியர்களின் காலம் வரை, கிரேக்க, பாரசீக மற்றும் இந்திய கலாச்சாரக் கோளங்களுக்கு இடையே அறிவுப் பரிமாற்றம் இருந்துள்ளது. 0 மற்றும் இடஞ்சார் குறியீட்டின் தோற்றம் குறிப்பாக இந்தக் காலகட்டத்தில் வருகிறது; அதன் ஆரம்பகால பயன்பாடு 5 ஆம் நூற்றாண்டின் இந்திய கணிதத்தில் (லோகவிபாகம்) உருவாகிறது, இது 6 ஆம் நூற்றாண்டில் சசானிட் சகாப்த பாரசீக அறிஞர்களை ஈர்த்தது. 

640-களில் பாரசீகம் மீதான இசுலாமியப் படையெடுப்புமத்தியதரைக் கடல் மற்றும் இந்திய மரபுகளுக்கு இடையே ஒரு பிளவை ஏற்படுத்தியது. ஆனால் விரைவில் அறிவுப் பரிமாற்றம் மீண்டும் தொடங்கியது, 8 ஆம் நூற்றாண்டில் கிரேக்க மற்றும் சமசுகிருதப் படைப்புகள் அரபு மொழியில் மொழிபெயர்க்கப்பட்டன. இது 9 ஆம் நூற்றாண்டில் பகுதாதுவை மையமாகக் கொண்ட அப்பாசிய கால அறிவாற்றலின் வளர்ச்சியைத் தூண்டியது. மேலும் 10 ஆம் நூற்றாண்டில் இசுலாமிய இசுபெயின் மற்றும் சிசிலி வழியாக மேற்கத்திய நாடுகளுக்கு மீண்டும் பரவத் தொடங்கியது.

9 முதல் 11 ஆம் நூற்றாண்டுகளில் இந்திய மற்றும் பாரசீக-அரபு அறிஞர்களுக்கு இடையே தொடர்ந்து தொடர்பு இருந்தது. அதே நேரத்தில் இந்தியா மீதான இசுலாமியர்களின் வெற்றியால் 400 ஆண்டுகளுக்கும் மேல் தற்காலிகமாக தடைப்பட்டது. 11 ஆம் நூற்றாண்டின் முற்பகுதியில் அல்-பிருனி இந்தியாவில் பரவலாக பயணம் செய்தார். மேலும் அவர் இசுலாமிய உலகில் இந்தியாவைப் பற்றிய அறிவின் முக்கிய ஆதாரமாக ஆனார்.

 வானியல் 
பிரம்மகுப்தரின் கணித வானியல் உரையான பிரம்மசுபுட சித்தாந்தம் எனும் நூல், அல்-மன்சூரின் அரசவைக்கு வந்து சேர்ந்தது. இது முகமது அல்-பசாரி என்பவரால் அரபு மொழியில் அஸ்-ஜிஜாலா சினி அல்-அரபு என்று மொழிபெயர்க்கப்பட்டது. இது பிரபலமாக சிந்திந்த் என்றும் அழைக்கப்படுகிறது. இந்த மொழிபெயர்ப்பு மூலம் இந்து எண்கள் சமசுகிருதத்திலிருந்து அரபு பாரம்பரியத்திற்கு சென்றது. அல்-பிருனியின் கூற்றுப்படி,

அல்-பிருனியின் மொழிபெயர்ப்பாளரும் ஆசிரியருமான எட்வர்ட் சச்சாவ்  “கிரேக்க அறிவியலைப் பற்றி அறிந்து கொள்வதற்கு முன்பு அரேபியர்களுக்கு கணிதத்தைக் கற்பித்தது பிரம்மகுப்தர் தான்” என எழுதினார். அல்-பசாரி பிரம்மகுப்தரின் கண்டகாத்யகம் எனும் நூலையும் மொழிபெயர்த்தார்.

சிந்திந்த் மற்றும் அரகண்ட் மொழிகளின் அரபு மொழிபெயர்ப்புகளின் மூலம், இந்திய எண்களின் பயன்பாடு இசுலாமிய உலகில் நிறுவப்பட்டது.

 கணிதம் 
சைன் என்ற வார்த்தையின் சொற்பிறப்பியல், ஜிபா என்ற வார்த்தையின் இலத்தீன் மொழியின் தவறான மொழிபெயர்ப்பிலிருந்து வருகிறது. இது சமசுகிருத வார்த்தையான ஜியா-அர்தாவின் அரபு ஒலிபெயர்ப்பாகும்.Victor J. Katz (2008), A History of Mathematics, Boston: Addison-Wesley, 3rd. ed., p. 253, sidebar 8.1. 

இந்திய வானியலின் முக்கோணவியல் சார்புகள் மற்றும் கோசைன் சார்புகள், குப்தர்களின் காலத்திலிருந்து இறக்குமதி செய்யப்பட்ட முக்கியமான கணிதக் கருத்தாகும். அதாவது ஜியா மற்றும் கோடி-ஜியா சார்புகள், ஆர்யபட்டியம் மற்றும் சூரிய சித்தாந்தம் போன்ற நூல்களின் மொழிபெயர்ப்பு மூலம் சமசுகிருதத்திலிருந்து அரபிக்கும், பின்னர் அரபியிலிருந்து இலத்தீன் மொழிக்கும், பின்னர் பிற ஐரோப்பிய மொழிகளுக்கும் மொழிபெயர்க்கப்பட்டன.

அப்பாசியக் கலீபகத்தின் அறிஞரான அபுல்-ஹசன் அல்-உக்லிதிசி, யூக்ளிட்டின் கூறுகளிலிருந்து கணக்கிடுவதற்கான நடைமுறைகளில் உள்ள சிரமத்தை நிவர்த்தி செய்வதற்காக அல்-ஃபுசுல் ஃபை அல்-ஹிசாப் அல்-ஹிந்தி (இந்திய கணக்கீட்டில் அத்தியாயங்கள்) என்பதை எழுதினார். இது 13 பாகங்களாக பழங்கால கிரேக்க மொழியில் கி.மு 300 இல் வெளியிடப்பட்டது. இதன் முதல் ஆறு தொகுப்புகளில் வடிவவியல் சார்ந்த அடிப்படை கோட்பாடுகளும், அடுத்த மூன்று தொகுப்புகளில் எண்ணியல் சார்ந்த சிந்தனைகளும், பத்தாம் தொகுப்பில் விகிதமுறா எண்களின் அமைப்பும், மீதி மூன்று தொகுப்புகளில் கனவடிவவியல் கருத்துக்களும் இடம் பெற்றுள்ளது.

 மருத்துவ நூல்கள் 
ஹாருன் அல்-ரஷீத் அரசவையில் இருந்த இந்திய மருத்துவரான மன்கா அல்-இந்தி என்பவர் சுஸ்ருதர் எழுதிய சுஸ்ருத சம்ஹிதை ( ஆயுர்வேத மருத்துவம் மற்றும் அறுவை சிகிச்சை குறித்த உரை) எனும் நூலை பாரசீக மொழியில் மொழிபெயர்த்தார்.

அல்-ராசியின் அல்-ஹவீ  (லிபர் கான்டினென்ஸ்) எனும் நூல் சுஸ்ருத சம்ஹிதை போன்ற நூல்களிலிருந்து "அதிக இந்திய அறிவை" கொண்டிருப்பதாகக் கூறப்படுகிறது.

 புவியியல் 
இந்தியாவின் ஆரியபட்டர் கோள வானியலில் தள முக்கோணவியலைப் பயன்படுத்தி சூரிய, நிலவு மறைப்புகளைக் கணக்கிட்டார். விண்மீன்கள் மேற்கே நகர்வதுபோலத் தோன்றுவதற்குக் காரணம் புவி தன் அச்சில் சுழல்வதே காரணம் என்பதையும் நிலவும் பிற கோள்களும் ஒளிர்வதற்கு சூரிய ஒளியின் எதிரொளிப்பே காரணம் என்பதையும் கண்டுபிடித்தார்

அரேபியர்கள் இந்திய வரைபட முறையைப் பயன்படுத்தினர். இதில் வடக்கு அரைக்கோளம் பூமியின் மக்கள் வசிக்கும் பகுதியாகக் கருதப்பட்டு ஒன்பது பகுதிகளாகப் பிரிக்கப்பட்டது. அதன் நான்கு புவியியல் எல்லைகள் கிழக்கில் ஜமகுட், மேற்கில் ரம், இலங்கை குபோலா (குவிமாடம்) மற்றும் சித்பூர் ஆகும்.

பிரதான நிலநிரைக்கோடு உஜ்ஜைன் வழியாகச் செல்வதாக இந்தியர்கள் நம்பினர். மேலும் தீர்க்கரேகைகளை இலங்கையிலிருந்து கணக்கிட்டனர். இலங்கை பூமியின் உச்சி என்ற கருத்தை அரேபியர்கள் ஏற்றுக்கொண்டனர். ஆனால் பின்னர் தவறுதலாக உஜ்ஜைனியை பூமியின் குவிமாடம் என்று நம்பினர்.

 மேற்கோள்கள் 

 வெளி இணைப்புகள் 
 The Development of The numerals Among The Arabs: chapter from the book – The Hindu-Arabic Numerals By David Eugene Smith

பகுப்பு:இசுலாமிய வரலாறு